तनुश्री दत्ता के वकील ने नाना पाटेकर पर लगाया यह गंभीर आरोप, कही यह बात...  
नाना-तनुश्री विवाद में आया नया मोड़
तनुश्री दत्ता के वकील ने लगाया आरोप
तनुश्री के वकील ने नाना पाटेकर को लेकर किया यह दावा
तनुश्री दत्ता (Tanushree Dutta) के वकील ने कहा, "कुछ प्रक्रिया है जिसका पालन पुलिस को करना होता है, जहां वे शिकायतकर्ता को उसी के बारे में पत्र जारी करती हैं.. इसलिए ये सभी अफवाहें हैं और हम इनके खिलाफ कदम उठाएंगे. नाना पाटेकर (Nana Patekar) इन अफवाहों के माध्यम से मनोवैज्ञानिक खेल खेलने की कोशिश कर रहे हैं. वह चाहते हैं कि इस मामले में पुलिस उन्हें क्लीनचिट दे दे." तनुश्री ने सितंबर, 2018 में मीडिया के सामने आकर 'वेलकम' के अभिनेता पर साल 2008 की फिल्म 'हॉर्न ओके प्लीज' के सेट पर उनके साथ छेड़छड़ करने का आरोप लगाया था.
तनुश्री दत्ता (Tanushree Dutta) के वकील सातपुते ने दावा किया, "नाना पाटेकर (Nana Patekar) पुलिस पर दबाव बनाकर मामले को गुमराह करने की कोशिश कर रहे हैं." उन्होंने उन खबरों का भी खंडन किया है, जिनमें कहा गया है कि इस मामले में उचित गवाहों के बयान नहीं हैं जो तनुश्री के 'दिग्गज अभिनेता' के खिलाफ लगाए गए आरोपों को सही साबित कर सकते हैं. सातपुते ने कहा, "पुलिस की जांच चल रही है और मामला अदालत में नहीं गया है. हम थाने में झूठे दिए गए बयानों के खिलाफ 'नार्को एनालिसिस टेस्ट' और गवाहों के 'लाई डिटेक्टर टेस्ट' के लिए भी आवेदन करने जा रहे हैं."